CELEX: 62006CJ0176
Language: fi
Date: 2007-11-29
Title: Yhteisöjen tuomioistuimen tuomio (toinen jaosto) 29 päivänä marraskuuta 2007. # Stadtwerke Schwäbisch Hall GmbH, Stadtwerke Tübingen GmbH ja Stadtwerke Uelzen GmbH vastaan Euroopan yhteisöjen komissio. # Muutoksenhaku - Tuki, jota Saksan viranomaisten väitetään myöntäneen ydinvoimaloille - Voimaloiden lakkauttamiseksi ja radioaktiivisten jätteiden poistamiseksi tehdyt varaukset - Kanteen tutkimatta jättäminen ensimmäisen oikeusasteen tuomioistuimessa - Ehdotonta edellytystä koskeva peruste. # Asia C-176/06 P.

Yhteisöjen tuomioistuimen tuomio (toinen jaosto) 29.11.2007 – Stadtwerke Schwäbisch Hall ym. vastaan komissio
      (asia C‑176/06 P)
      Muutoksenhaku – Tuki, jota Saksan viranomaisten väitetään myöntäneen ydinvoimaloille – Voimaloiden lakkauttamiseksi ja radioaktiivisten jätteiden poistamiseksi tehdyt varaukset – Kanteen tutkimatta jättäminen ensimmäisen oikeusasteen tuomioistuimessa – Ehdotonta edellytystä koskeva peruste
      1.                     Muutoksenhaku – Valitusperusteet – Kanteen tutkimatta jättäminen ensimmäisen oikeusasteen tuomioistuimessa – Ehdotonta edellytystä
            koskeva peruste, joka koskee EY 230 artiklan neljännessä kohdassa määrätyn edellytyksen noudattamatta jättämistä – Viran puolesta
            tutkiminen (EY 230 artiklan neljäs kohta; yhteisöjen tuomioistuimen perussäännön 56 artikla) (ks. 18 kohta)
      2.                     Kumoamiskanne – Luonnolliset henkilöt tai oikeushenkilöt – Suoraan ja erikseen luonnollisia henkilöitä tai oikeushenkilöitä
            koskevat toimet (EY 88 artiklan 2 ja 3 kohta; EY 230 artiklan neljäs kohta) (ks. 19–25 ja 28–31 kohta)
      Aihe 
      
         Valitus yhteisöjen ensimmäisen oikeusasteen tuomioistuimen (neljäs jaosto) asiassa T-92/02, Stadtwerke Schwäbisch Hall ym.
                  vastaan komissio, 26.1.2006 antamasta tuomiosta, jolla ensimmäisen oikeusasteen tuomioistuin on hylännyt kanteen, jolla vaadittiin
                  11.12.2001 tehdyn komission päätöksen K(2001) 3967 lopullinen kumoamista; kyseisessä päätöksessä todettiin, että ydinvoimaloiden
                  radioaktiivisista jätteistä huolehtimiseksi ja ydinvoimaloiden laitteiston toiminnan lopulliseksi lakkauttamiseksi tehtyihin
                  varauksiin sovellettu saksalainen verovapautusjärjestelmä ei ole EY 87 artiklan 1 kohdassa tarkoitettua valtiontukea – Komission
                  velvollisuus aloittaa EY 88 artiklan 2 kohdassa määrätty kontradiktorinen menettely, jos asiassa on arviointivaikeuksia tai
                  epäilyksiä
               
            Ratkaisu 
      
         
                   
               
               
                  
               
               
                  Ensimmäisen oikeusasteen tuomioistuimen asiassa T-92/02, Stadtwerke Schwäbisch Hall ym. vastaan komissio, 26.1.2006 antama
                     tuomio kumotaan.
                  
               
            
         
                   
               
               
                  
               
               
                  Stadtwerke Schwäbisch Hall GmbH:n, Stadtwerke Tübingen GmbH:n ja Stadtwerke Uelzen GmbH:n Euroopan yhteisöjen ensimmäisen
                     oikeusasteen tuomioistuimessa nostama kanne, jolla vaaditaan kumoamaan 11.12.2001 tehty komission päätös K(2001) 3967 lopullinen,
                     jossa todetaan, että saksalainen verovapautusjärjestelmä, joka koskee varauksia, joita ydinvoimalatoiminnan harjoittajat ovat
                     tehneet, jotta ydinvoimaloiden radioaktiivisista jätteistä huolehditaan turvallisesti ja niiden laitteistojen toiminnan lopulliseksi
                     lakkauttamiseksi; ei muodosta EY 87 artiklan 1 kohdan mukaista valtiontukea, jätetään tutkimatta. 
                  
               
            
         
                   
               
               
                  
               
               
                  Stadtwerke Schwäbisch Hall GmbH, Stadtwerke Tübingen GmbH ja Stadtwerke Uelzen GmbH velvoitetaan korvaamaan oikeudenkäyntikulut
                     kummassakin oikeusasteessa.